CELEX: C2004/217/28
Language: el
Date: 2004-08-28 00:00:00
Title: Υπόθεση C-275/04: Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου που ασκήθηκε στις 29 Ιουνίου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/15
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου που ασκήθηκε στις 29 Ιουνίου 2004
   (Υπόθεση C-275/04)
   (2004/C 217/28)
   Η Επιτροπή των Ευρωπαϊκών Κοινοτήτων, εκπροσωπούμενη από τους C. Giolito και G. Wilms, με τόπο επιδόσεων το Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων, στις 29 Ιουνίου 2004, προσφυγή κατά του Βασιλείου του Βελγίου.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι το Βασίλειο του Βελγίου:
               
                           —
                        
                        
                           μη καταχωρίζοντας, στα λογιστικά βιβλία του άρθρου 6, παράγραφος 3, στοιχείο α), του κανονισμού (ΕΚ, Ευρατόμ) αριθ. 1150/2000 (1) τις βεβαιωθείσες απαιτήσεις εμπροθέσμως,
                           και
                        
                     
                           —
                        
                        
                           μη ελέγχοντας αν, από την 1η Ιανουαρίου 1995, υπήρξαν και άλλες καθυστερήσεις στη διάθεση των ιδίων πόρων κατόπιν καθυστερημένης καταχωρίσεως στα λογιστικά βιβλία του άρθρου 6, παράγραφος 3, στοιχείο α), του κανονισμού (ΕΚ, Ευρατόμ) αριθ. 1150/2000, καταστρέφοντας τα αρχεία που αφορούν την περίοδο αυτή και μη κοινοποιώντας τα στην Επιτροπή προκειμένου αυτή να μπορέσει να υπολογίσει τους οφειλόμενους τόκους υπερημερίας σύμφωνα με το άρθρο 11 του κανονισμού (ΕΟΚ, Ευρατόμ) αριθ. 1552/89 (2) λόγω καθυστερημένης διαθέσεως των ιδίων πόρων,
                        
                     παρέβη τις υποχρεώσεις που υπέχει από τα άρθρα 6, παράγραφος 3, 9, 10 και 11 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/EΚ, Ευρατόμ για το σύστημα των ιδίων πόρων των Κοινοτήτων (3), ο οποίος, από τις 31 Μαΐου 2000, κατήργησε και αντικατέστησε τον κανονισμό (ΕΟΚ, Eυρατόμ) αριθ. 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (4), του οποίου το αντικείμενο είναι πανομοιότυπο, και από το άρθρο 10 της συνθήκης ΕΚ.
            
         
               2.
            
            
               να καταδικάσει το Βασίλειο του Βελγίου στα δικαστικά έξοδα
            
         Ισχυρισμοί και κύρια επιχειρήματα
   Η εκ μέρους του Βασιλείου του Βελγίου μη τήρηση των κοινοτικών διατάξεων σχετικά με τη λογιστική καταχώριση είχε ως συνέπεια την ύπαρξη καθυστερήσεων στη διάθεση των ιδίων πόρων. Συγκεκριμένα, τα κράτη μέλη υποχρεούνται να καταχωρίσουν τα ποσά των βεβαιωμένων, ασφαλισμένων και μη αμφισβητούμενων απαιτήσεων στα λογιστικά βιβλία του άρθρου 6, παράγραφος 3, στοιχείο α), του κανονισμού (ΕΚ, Ευρατόμ) αριθ. 1150/2000 («Λογιστικά βιβλία A»), ενώ τα βιβλία της παραγράφου 3, στοιχείο β), της ίδιας διατάξεως («Λογιστικά βιβλία Β») αφορούν μόνο τις απαιτήσεις που έχουν διαπιστωθεί αλλά δεν έχουν ακόμη εισπραχθεί και για τις οποίες δεν έχει συσταθεί καμία ασφάλεια. Τα ποσά που καλύπτονται από εγγύηση συσταθείσα στο πλαίσιο της διαδικασίας του καθεστώτος εξωτερικής διαμετακομίσεως (T1, δελτίο TIR, δελτίο ATA, κ.λπ.) δεν μπορούν να καταχωρισθούν σε χωριστά λογιστικά βιβλία παρά μόνο υπό την προϋπόθεση ότι έχουν δεόντως αμφισβητηθεί, πράγμα που συνεπάγεται ιδίως την τήρηση των προθεσμιών και την άσκηση προσφυγής εγγράφως.
   Η Επιτροπή δεν μπορεί να δεχθεί τις δικαιολογίες που προέβαλε το Βέλγιο για να στηρίξει τις διαπιστωθείσες ατασθαλίες και καθυστερήσεις όσον αφορά τη λογιστική καταχώριση.
   
      (1)  Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/EΚ, Ευρατόμ για το σύστημα των ιδίων πόρων των Κοινοτήτων (ΕΕ L 130, σ. 1).
   
      (2)  Κανονισμός (ΕΟΚ, Ευρατόμ) αριθ. 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (ΕΕ L 155, σ. 1).
   
      (3)  ΕΕ L 293, σ. 9.
   
      (4)  ΕΕ L 185, σ. 24.